[[Fil:Jacobsville Sandstone sample 1.jpg|thumb|right|Jacobsville Sandstone på [[A.E. Seaman Mineral Museum]].]]
'''Jacobsville Sandstone''' er en [[Formation (geologi)|formation]] af rød [[sandsten]] med lyse striber og pletter. Den findes på den [[amerikansk-canadiske grænse]] i hovedsageligt det nordlige [[Upper Peninsula of Michigan|Upper Michigan]] ([[Michigan]], [[USA]]), i dele af [[Ontario]], [[Canada]], og under meget af [[Lake Superior]]. Stenarten blev udvundet af 32 [[dagbrud]] i Upper Michigan fra [[1870]] til [[1915]] og blev brugt til bygninger i både USA og Canada pga. dens udseende og [[slidstyrke]]. Sandstenen er tidligere også blevet kaldet ''redstone'', ''brownstone'', ''Lake Superior Sandstone'' og ''Eastern Sandstone'', men i [[1907]] fik den officielt navnet ''Jacobsville'', da byen [[Jacobsville (Michigan)|Jacobsville]] var kendt for at udvinde stenen.
Geologi